ক্র্যাশ ল্যান্ডিং অন ইউ
ক্র্যাশ ল্যান্ডিং অন ইউ (কোরীয়: 사랑의 불시착; আরআর: Sarangui Bulsichak; আক্ষরিক ভালোবাসার জরুরি অবতরণ) হলো ২০১৯ সালের একটি দক্ষিণ কোরীয় মেয়েকে কেন্দ্র করে একটি দক্ষিণ কোরীয় টেলিভিশন ধারাবাহিক যেখানে ধারাবাহিকের মূল চরিত্র অর্থাৎ ঐ মেয়েটি জরুরি অবস্থায় দক্ষিণ কোরিয়ার শত্রু দেশ উত্তর কোরিয়ায় অবতরণ করতে বাধ্য হয়। ধারাবাহিকটি টিভিএন চ্যানেলে ১৪ই ডিসেম্বর, ২০১৯ এ প্রিমিয়ার হয় ও এতে বিভিন্ন মূল চরিত্রগুলিতে অভিনয় করেন হিউন বিন্, সোন্ ইয়ে-জিন্, কিম্ জং-হিউন্, সেও জি-হিয়ে। ক্র্যাশ ল্যান্ডিং অন ইউ হলো দক্ষিণ কোরীয় ক্যাবল টেলিভিশনের ইতিহাসে তৃতীয় সর্বোচ্চ রেটযুক্ত কোরিয়ান টেলিভিশন ধারাবাহিক।